Tinkamos finansuoti išlaidos pagal SP priemonę „Tvarios investicijos į žemės ūkio valdas“:

·   Projekte turi būti numatytos visos išlaidos, kurios yra susijusios su projekto įgyvendinimu ir numatyta vykdyti veikla. 
· Projekto, kuriam skiriama parama pagal Taisyklių 11.1, 11.2 papunkčius, įgyvendinimo trukmė turi būti nurodyta paramos paraiškoje ir negali viršyti 24 mėnesių arba 36 mėnesių, kai pateiktame projekte numatyta vykdyti statybos, rekonstravimo ar kapitalinio remonto darbus, laikotarpio nuo sprendimo skirti paramą priėmimo dienos. 
·   Projekto išlaidų tinkamumo finansuoti vertinimas ir viešosios paramos intensyvumo  nuo tinkamų finansuoti išlaidų nustatymas atliekamas Administravimo taisyklių nustatyta tvarka.
· Siekiant gauti paramą pagal Taisyklių 11.1, 11.2 papunkčius, tinkamomis laikomos investicijos, atitinkančios šiuos reikalavimus:
· bendrąsias tinkamumo sąlygas ir reikalavimus, nurodytus Administravimo taisyklių 124.11, 124.13–124.16, 124.18–124.19 papunkčiuose, ir 113–114 punktų sąlygas;
· teikiant paramos paraišką veiklai, nurodytai Taisyklių 12.1 papunktyje, investicijos turi atitikti šiuos reikalavimus:
· pieninės galvijininkystės, mėsinės galvijininkystės sektoriuje daromos investicijos turi atitikti bent vieną iš šių sąlygų:
· įrengiant naujus arba rekonstruojant esamus galvijų tvartus ir juose esančias mėšlo ir srutų tvarkymo sistemas naujai taikoma bent viena iš technologijų, nurodytų Galvijų pastatų TPT 178.1.1, 178.2.1 papunkčiuose;
· įrengiant naujas arba rekonstruojant esamas tirštojo mėšlo mėšlides, rietuves naujai taikoma bent viena iš technologijų, nurodytų Galvijų pastatų TPT 178.3.1 papunktyje;
· įrengiant naujas arba rekonstruojant esamas skystojo mėšlo mėšlides ar srutų kauptuvus naujai taikoma bent viena iš technologijų, nurodytų Galvijų pastatų TPT 178.4.1 papunktyje;
· ūkyje naujai taikoma bent viena iš technologijų, nurodytų  Galvijų pastatų TPT 179 punkte;
· kiaulininkystės sektoriuje daromos investicijos turi atitikti bent vieną iš šių sąlygų: 
· įrengiant naujas arba rekonstruojant esamas kiaulides naujai taikoma bent viena iš technologijų, nurodytų Kiaulidžių TPT 157.2. papunktyje;
· įrengiant naujas arba rekonstruojant esamas tirštojo mėšlo mėšlides, rietuves naujai taikoma bent viena iš technologijų, nurodytų Kiaulidžių TPT 157.4. papunktyje;
· įrengiant naujas arba rekonstruojant esamas skystojo mėšlo mėšlides ar srutų kauptuvus naujai taikoma bent viena iš technologijų, nurodytų Kiaulidžių TPT 157.6 papunktyje;
· ūkyje naujai taikoma bent viena iš technologijų, nurodytų Kiaulidžių TPT 158.1, 159.1, 160.1, 170.3 papunkčiuose;
· paukštininkystės sektoriuje daromos investicijos turi atitikti bent vieną iš šių sąlygų:
· įrengiant naujas arba rekonstruojant esamas paukštides naujai taikomos bent dvi technologijos iš nurodytųjų Paukštininkystės ūkių TPT 148.1 papunktyje;
· įrengiant naujas arba rekonstruojant esamas tirštojo mėšlo mėšlides, rietuves naujai taikomos bent dvi technologijos iš nurodytųjų Paukštininkystės ūkių TPT 148.2 papunktyje;
· įrengiant naujas arba rekonstruojant esamas skystojo mėšlo (praskiesto vandeniu) mėšlides naujai taikomos bent dvi technologijos iš nurodytųjų Paukštininkystės ūkių TPT 148.3 papunktyje;
· ūkyje naujai taikomos bent dvi technologijos iš nurodytųjų bent viename iš šių Paukštininkystės ūkių TPT papunkčių: 152.3, 155.2., 1561, 158.2;
· teikiant paramos paraišką veiklai, nurodytai Taisyklių 12.2 papunktyje, investicijos turi atitikti šiuos reikalavimus:
· investuojama į naujų biodujų jėgainių statybą ir įengimą;
· biodujos gaminamos iš pareiškėjo gyvulininkystės ūkyje susidarančių atliekų (mėšlo ir kitų biologiškai skaidžių atliekų);
· pagamintos biodujos, šilumos ir elektros energija naudojama tik pareiškėjo valdos reikmėms;
· teikiant paramos paraišką veiklai, nurodytai Taisyklių 12.3 papunktyje, investicijos turi atitikti šiuos reikalavimus:
· investicijos turi sudaryti aiškiai pagrįstas sąlygas pareiškėjui pereiti prie aukštesnių nei jam privalomi ūkinių gyvūnų gerovės reikalavimų. Vertinimo išvadą dėl investicijų atitikties 30.4.2–30.4.4 papunkčiuose numatytiems reikalavimams išduoda Valstybinė maisto ir veterinarijos tarnyba Agentūros prašymu;
· pieninės galvijininkystės, mėsinės galvijininkystės sektoriuje investuojama į:
·  veršelių auginimo infrastruktūrą (tvartų įrengimą arba rekonstrukciją), sudarančią  sąlygas veršelius (iki 8 savaičių amžiaus) auginti ne individualiuose garduose, o kartu su jų motinomis;
· galvijų auginimo infrastruktūrą (diendaržių, mociono aikštelių, stoginių įrengimą), sudarančią sąlygas galvijus išleisti ganytis į atvirą erdvę / diendaržius ne mažiau kaip 120 dienų per metus;
· galvijų auginimo infrastruktūrą (tvartų įrengimą arba rekonstrukciją), sudarančią sąlygas pereiti nuo saitinio prie besaičio galvijų laikymo būdo (netaikoma ekologinės gamybos veiklą vykdantiems pareiškėjams, laikantiems daugiau kaip 50 galvijų);
· 30.4.3. kiaulininkystės sektoriuje investuojama į:
· nujunkytų paršelių ar kiaulių auginimo infrastruktūrą (kiaulidžių įrengimą arba rekonstrukciją), numatant, kad kiekvienam nujunkytam paršeliui ar auginamai kiaulei būtų skiriama laisvo grindų (be pertvarų) ploto bent 20 proc. daugiau nei numatyta Kiaulių gerovės reikalavimų 8 punkte ir užtikrinant jiems priėjimą prie natūralių užimtumo medžiagų, skirtų smalsumo ir tyrinėjimo poreikiams patenkinti;
· sukergtų kiaulaičių ir paršavedžių auginimo infrastruktūrą (kiaulidžių įrengimą arba rekonstrukciją), numatant, kad kiekvienai sukergtai kiaulaitei ar paršavedei būtų skiriama laisvo grindų (be pertvarų) ploto bent 20 proc. daugiau nei numatyta  Kiaulių gerovės reikalavimų 9 punkte ir užtikrinant joms priėjimą prie natūralių užimtumo medžiagų, skirtų smalsumo ir tyrinėjimo poreikiams patenkinti;
· kuilių auginimo infrastruktūrą (kiaulidžių įrengimą arba rekonstrukciją), numatant, kad kiekvienam kuiliui būtų skiriama ploto bent 20 proc. daugiau nei numatyta  Kiaulių gerovės reikalavimų 10 punkte ir užtikrinant priėjimą prie natūralių užimtumo medžiagų, skirtų smalsumo ir tyrinėjimo poreikiams patenkinti;
· paršavedžių auginimo infrastruktūrą (kiaulidžių technologinę įrangą), sudarančią sąlygas vieniniuose paršiavimosi garduose paršavedes laikyti nefiksuotas;
· paukštininkystės sektoriuje investuojama į:
· vištų dedeklių laikymo infrastruktūrą, sudarančią sąlygas vištas dedekles ir dedeklines vištaites auginti laisvai arba ant kraiko, t. y. vištidžių rekonstrukcija, pertvarkant jas iš narvinių į grindines (skirtas vištų dedeklių ir dedeklinių vištaičių laikymui ant grindų arba laikymui ant grindų su išėjimu į lauko aptvarus);
· vištų dedeklių laikymo infrastruktūrą, sudarančią sąlygas vištas dedekles auginti bent 20 proc. mažesniu tankumu, nei numatyta Vištų dedeklių gerovės reikalavimuose, t. y. grindinių vištidžių rekonstrukcija arba naujų grindinių vištidžių įrengimas, numatant, kad vištų dedeklių tankumas viename paukštidės naudingo ploto kvadratiniame metre būtų bent 20 proc. mažesnis, nei numatyta Vištų dedeklių gerovės reikalavimų 17 punkte;
· broilerių auginimo infrastruktūrą, kuri gali sudaryti sąlygas broilerius užauginti nenaudojant antibiotikų, t. y. paukštidžių grindų įrengimas laikantis Paukštininkystės ūkių TPT 60.8–60.10 punktų reikalavimų, paukštidžių sienų ir stogų papildomas izoliavimas, naudojant izoliacines medžiagas; 
· Taisyklių 30.2 ir 30.4 papunkčiuose vartojama rekonstrukcijos sąvoka apima ir kapitalinį remontą. 
· Siekiant gauti paramą pagal Taisyklių 11.3 papunktį, tinkamomis laikomos investicijos, atitinkančios Finansavimo sąlygų aprašo reikalavimus.
· Tinkamų finansuoti išlaidų kategorijos:
· kai parama teikiama dotacijos forma pagal Taisyklių 11.1, 11.2 papunkčius:
· naujų statinių statyba, rekonstravimas, kapitalinis remontas:
· negyvenamųjų žemės ūkio pastatų, skirtų ūkiniams gyvūnams auginti. Kai atliekamos investicijos, nurodytos Taisyklių 30.4.4.3 papunktyje, tinkamomis finansuoti išlaidomis gali būti laikomas ir paprastasis remontas;
· kitų inžinerinių statinių, tiesiogiai susijusių su Taisyklių 12.1 ir 12.3 papunkčiuose nurodytų veiklų vykdymu;
· kitų inžinerinių statinių, tiesiogiai susijusių su Taisyklių 12.2 papunktyje nurodytos veiklos vykdymu, nauja statyba (rekonstravimas, kapitalinis remontas nėra tinkamos išlaidos). Biodujų jėgainių (kurių įrengtoji galia iki 97 kW) statybos ir įrengimo išlaidoms yra nustatyti fiksuotieji vieneto įkainiai (FĮ be PVM), kuriuos nustatė VšĮ Europos socialinio fondo agentūros Metodinis konsultacijų centras: FĮ be PVM = 15 465,05 Eur už 1 kW įrengtos biodujų jėgainės, kurios įrengtoji galia yra mažesnė kaip arba lygi 33 kW; FĮ be PVM = 12 359,69 Eur už 1 kW įrengtos biodujų jėgainės, kurios įrengtoji galia yra didesnė kaip 33 kW ir mažesnė kaip arba lygi 44 kW; FĮ be PVM = 10 204,66 Eur už 1 kW įrengtos biodujų jėgainės, kurios įrengtoji galia yra didesnė kaip 44  kW ir mažesnė kaip arba lygi 97 kW. Biodujų jėgainių statybos ir įrengimo fiksuotuosius vieneto įkainius sudaro šios išlaidos: biodujų reaktoriaus įsigijimo išlaidos; konteinerio ir kogeneracinės sistemos įsigijimo išlaidos (biodujomis varomas variklis su generatoriumi, biodujų džiovinimo ir valymo sistema, šilumokaitis, digestato siurbimo sistema, valdymo spinta, ryšio sistema, šilumos punktas ir pan.); biodujų jėgainės montavimo darbų išlaidos; kitų biodujų jėgainės įrengimui reikalingų komponentų įsigijimo išlaidos (žaibosauga, šilumos siurblinė su konverteriu, buferinė talpa ir pan.), kitos medžiagos ir įranga, būtina biodujų jėgainės įrengimui; 
· nauji technologiniai įrenginiai (išskyrus skaitmenines ūkininkavimo technologijas):
· galvijų tvarto, kiaulidės, paukštidės technologinė įranga, atitinkanti Taisyklių 30.2 papunktyje nurodytus reikalavimus;
· galvijų tvarto, kiaulidės, paukštidės technologinė įranga, atitinkanti Taisyklių 30.4 papunktyje nurodytus reikalavimus;
· skaitmeninės ūkininkavimo technologijos: nauji technologiniai įrenginiai, turintys skaitmeninių ūkininkavimo technologijų elementų, atitinkančių bent vieną iš Projektų inovatyvumo vertinimo metodikos 1 priede nurodyto 3 kriterijaus „Skaitmeninimas“ požymių;
· projekto bendrosios išlaidos, kaip apibrėžta Administravimo taisyklių 3.241 papunktyje. Finansuojama bendrųjų išlaidų dalis gali būti ne daugiau kaip 10 proc. kitų tinkamų finansuoti projekto išlaidų vertės be PVM ir ne didesnė kaip 1 800 Eur. Tuo atveju, kai projekte numatyti statybos, rekonstrukcijos, kapitalinio remonto darbai, finansuojama bendrųjų išlaidų suma be PVM gali būti ne didesnė kaip 3 000 Eur; 
· kai parama teikiama lengvatinės paskolos forma pagal Taisyklių 11.2, 11.3 papunkčius:
· investicijos į materialųjį ir nematerialųjį turtą, būtiną bent vienai iš Taisyklių 12.1, 12.2, 12.3 papunkčiuose nurodytų veiklų vykdyti:
· išlaidų kategorijos, apibrėžtos Taisyklių 32.1.1, 32.1.2, 32.1.3 papunkčiuose;
· ūkinių gyvūnų įsigijimas, būtinas bent vienai iš Taisyklių 12.1, 12.2, 12.3 papunkčiuose nurodytų veiklų vykdyti:
· finansavimas apyvartiniam kapitalui papildyti, susijęs su bent vienos iš Taisyklių 12.1, 12.2, 12.3 papunkčiuose nurodytų veiklų vykdymu:
· trumpalaikio turto įsigijimas (medžiagos, pašarai, augalų ir gyvūnų apsaugos priemonės, įrengimų atsarginės dalys ir pan.);
· darbo užmokestis ir su juo susiję mokesčiai;
· su ūkio veikla susiję mokesčiai ir einamosios išlaidos (turto mokestis, turto nuoma, turto draudimo išlaidos, komunalinės išlaidos, administravimo išlaidos, anksčiau sudarytų paskolų, jei jos nebuvo finansuotos ES lėšomis, palūkanos ir kt.);
· debitoriniai įsipareigojimai ir kitos apyvartinės išlaidos, būtinos ūkinei veiklai vykdyti;
· išlaidos PVM, sumokėtam už prekes ar paslaugas, susijusias su investicijomis į materialųjį, nematerialųjį ar biologinį turtą.
